Správa 
Komisie na ochranu verejného záujmu pri výkone funkcií verejných funkcionárov pri Miestnom zastupiteľstve mestskej časti Košice-Staré Mesto v zmysle zákona č. 357/2004 Z.z. o ochrane verejného záujmu pri výkone funkcií verejných funkcionárov

Určené : 	rokovaniu Miestneho zastupiteľstva MČ Košice–Staré Mesto dňa 14.6.2012

Predkladá : Doc. RNDr. Pavol Matula, CSc.
                     predseda komisie 

Spracoval : Doc. RNDr. Pavol Matula ,CSc. 
                     zo záverov rokovania komisie 

Návrh na uznesenie : 

Miestne zastupiteľstvo mestskej časti Košice–Staré Mesto 

1/ berie na vedomie

správu Komisie na ochranu verejného záujmu pri výkone funkcií verejných funkcionárov o záveroch kontroly podaných oznámení za rok 2011 v súlade so zákonom č.  357/2004 Z.z. o ochrane verejného záujmu pri výkone funkcií verejných funkcionárov

b) schvaľuje
uloženie  pokuty v zmysle čl. 9, ods.9 a ods. 10 písm. a) zákona č. 357/2004 Z.z. za porušenie povinnosti podania oznámenia verejného funkcionára v lehote ustanovenej v čl. 7 vo výške  mesačnej odmeny, v najbližšom výplatnom termíne, pre poslancov: 
Ing. Eva Hulmečíková, JUDr. Agnesa Tokárová, Ing. Rastislav Trnka a Mgr. Ľubomír Varinský. 

Správa 
Komisie na ochranu verejného záujmu 
pri výkone funkcii verejných funkcionárov 

Komisia na ochranu verejného záujmu pri výkone funkcii verejných funkcionárov v súlade so Zák. 357/2004 Z. z. vykonala fyzickú, časovú a obsahovú kontrolu :

Oznámení funkcií, zamestnaní a majetkových pomerov
 poslancov a verejných funkcionárov pri Mestskom 

podávaných  v zmysle čl. 7 citovaného  zákona.

	Komisia oznamuje výsledky z tejto kontroly a skutočnosť, že uvedení poslanci (Ing. Eva Hulmečíková, JUDr. Agnesa Tokárová, Ing. Rastislav Trnka a Mgr. Ľubomír Varinský) si nesplnili svoju zákonnú povinnosť dodržania termínu 31. marca príslušného roku na podanie oznámenia. Všetci poslanci predložili  k oznámeniu kópiu daňového priznania resp. potvrdenie od svojich zamestnávateľov.  Poslanec Marek Korpa využil možnosť odkladu daňového priznania v súlade s uznesením NR SR a predložil potvrdenie z daňového úradu o odklade podania daňového priznania.

U ôsmich poslancov bola zistená neúplnosť obsahu oznámení pri uvádzaní verejných funkcii, zamestnaneckého pomeru v orgánoch právnických osôb vykonávajúcich podnikateľskú, či inú činnosť vrátane príjmov, funkčných a iných  pôžitkov. Komisia preto v súlade s  čl.7 ods. 6  citovaného zákona požiadala uvedených poslancov o doplnenie a  spresnenie  chýbajúcich údajov  v súlade  s daňovým priznaním  resp. potvrdením od zamestnávateľov o príjmoch.

Poznámka : Rozhodnutie o uložení pokuty  musí byť prijaté hlasovaním nadpolovičnou väčšinou poslancov miestneho zastupiteľstva podľa čl.9, ods. 9 citovaného zákona.

                                                                                                        Doc. RNDr. Pavol Matula, CSc.
                                                     Predseda komisie na ochranu verejného                                                                                                                    
                                                                                                        záujmu pri MZ MČ Košice - Staré mesto  

V Košiciach   25.5.2012